同馬太守聽九思法師講金剛經
作者：高適
朝代：唐

paragraphs: 吾師晉陽寶，傑出山河最。
途經世諦間，心到空王外。
鳴鐘山虎伏，說法天龍會。
了義同建瓴，梵法若吹籟。
深知億劫苦，善喻恆沙大。
捨施割肌膚，攀緣去親愛。
招提何清淨，良牧駐輕蓋。
露冕衆香中，臨人覺苑內。
心持佛印久，標割魔軍退。
願開初地因，永奉彌天對。